OpenLLM-France/wikimedia huggingface dataset:
# VeggieWorld

VeggieWorld és la fira vegana més gran i antiga d'Europa que impulsa l'organització internacional ProVeg. Va néixer a Alemanya el 2011 i actualment se celebra en diverses ubicacions d'Euràsia. A Espanya, es va celebrar per primera vegada el 2017 a Barcelona.

## VeggieWorld Barcelona

La fira VeggieWorld va arribar a Barcelona l'abril del 2017 i es va celebrar a la cúpula del centre comercial les Arenes. El 2018, la fira es va traslladar a La Farga de l'Hospitalet de Llobregat, on hi van assistir més de 5.000 persones. Malgrat el trasllat de la fira a l'Hospitalet, VeggieWorld va mantenir en la seva denominació VeggieWorld Barcelona. L'edició del 2019 també va ser a l'Hospitalet i va comptar amb 85 expositors i nombrosos tallers i xerrades.

## Referències

* 1 2 «VeggieWorld Barcelona» (en castellà). neventum. [Consulta: 9 maig 2020].
* ↑ EFE «El veganismo toma Barcelona con la feria ‘VeggieWorld'». La Vanguardia, 01-04-2017.
* 1 2 Saula, Laura «El veganisme no és (només) una dieta». Mengem. ara.cat, 17-05-2028.
* ↑ Imedio, Ferran «Llega la feria vegana Veggie World». El Periódico, 04-10-2019.
* 1 2 «Sushi vegetal i hamburgueses veganes que semblen vedella, estrelles del Veggie World». 324.cat, 06-10-2019.

## Enllaços externs

* VeggieWorld - Lloc web oficial
# Josep Tena Ambrós

Josep Tena Ambrós (Molins de Rei, 23 de gener de 1951) és un ex-ciclista professional català de la dècada dels anys 70, olímpic al Jocs Olímpics de Munic de 1972.

## Biografia

Josep Tena, nascut a Molins de Rei, va aconseguir més de 60 victòries com a ciclista juvenil o aficionat, iniciant aquesta trajectòria esportista al Club Ciclista Molins de Rei. Cal destacar que com a juvenil va ser Campió d'Espanya per equips al 1968 i com a aficionat al 1970 i 1971, mentre que a nivell individual va ser, com a juvenil, Campió id'Espanya al 1969, per tant entre equip i individual va ser campió estatal quatre anys consecutius.
L'any 1972, en els seus últims mesos com a ciclista aficionat, és seleccionat per participar als Jocs Olímpics de Munic a la prova de contrarellotge per equips, on acaba en dotzena posició. Després de la seva participació olímpica, el ciclista molinenc fitxa per l'equip professional Kas.
Malauradament, l'any 1973 pateix una forta lesió al genoll al Tour de Flandes, de la qual arrosegarà importants molèsties la resta de la seva trajectòria professional, retirant-se al final de la temporada 1974 quan Kas decideix no renovar-li el contracte.
L'any 2016 va rebre un premi a la seva trajectòria per part de l'Ajuntament de Molins de Rei i actualment és president del Club Ciclista Molins de Rei.

## Referències

* ↑ Archives, Cycling. «José Tena Ambros» (en anglès). [Consulta: 14 abril 2024].
* ↑ Polo, Jose. «Mor Santi Prat, el gran impulsor del ciclisme a Molins de Rei», 18-06-2015. [Consulta: 14 abril 2024].
* ↑ Ocaña, Juan. «Asociación Ibérica de Historiadores y Escritores de Ciclismo (AIHEC): JOSEP TENA: LA LOCOMOTORA para LOS 100 KM.», lunes, 1 febrero 2021. [Consulta: 14 abril 2024].
* ↑ Val, Alberto. «50 años de uno de los mayores hitos del deporte conquense: la ‘medalla maldita’ de Jaime Huélamo | El Deporte Conquense» (en castellà), 07-09-2022. [Consulta: 14 abril 2024].
* ↑ «Josep Tena Ambrós | enciclopedia.cat». [Consulta: 14 abril 2024].
* ↑ artesans. «Reconeixement als millors esportistes i entitats de la temporada», 06-12-2016. [Consulta: 14 abril 2024].
* ↑ «ENTITATS - Esports Molins». [Consulta: 14 abril 2024].
# Vegetals gegants

El cultiu de vegetals gegants és una activitat lúdica practicada com a passatemps per moltes persones arreu del món. Es considera una ocupació creativa, lleugerament vigoritzant i gairebé màgica.
Segons Bernard Lavery, autor de llibres sobre el tema, el cultiu de vegetals gegants és fàcil quan es disposa de les llavors adequades. Lavery és el rei indiscutible dels vegetals gegants. Entre els seus èxits disposa de 3 registres de vegetals la mida dels quals ha estat rècord mundial. Lavery ofereix assessorament sobre tècniques de cultiu i llavors gratuïtes per a tots els aficionats i aficionades que es vulguin registrar en el seu club.

## Referències

* ↑ Carlos Mustienes; Isabelle Baraton 1000 Extra/ordinary Objects. Taschen, 2000. ISBN 978-3-8228-5851-6.
* ↑ «El cultivo de hortalizas gigantes - Verduras - Verduras» (en castellà). Arxivat de l'original el 2018-01-26. [Consulta: 25 gener 2018].

## Enllaços externs

* Horticultura
# John Henry Pratt

John Henry Pratt (Londres, 1809 — Ghāzīpur, 1871) va ser un clergue, matemàtic, astrònom i geodesista britànic.
Va enrolar-se a la Companyia Britànica de les Índies Orientals i va esdevenir ardiaca de Calcuta. Va aplicar les matemàtiques a problemes de geodèsia i ciències naturals i va definir per primer cop els principis de la isostàsia.

## Referències

* ↑ «John Henry Pratt». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* O'Connor, John J.; Robertson, Edmund F. «John Henry Pratt» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Manheim, Jerome H. «Pratt, John Henry». Complete Dictionary of Scientific Biography, 2008. [Consulta: 11 novembre 2016].
# Quattordio

Quattordio, (Quatòrdi o Catòrdi en piemontès) és un municipi situat al territori de la província d'Alessandria, a la regió del Piemont (Itàlia).
Limita amb els municipis de Castello di Annone, Cerro Tanaro, Felizzano, Masio, Refrancore i Viarigi.
Pertanyen al municipi les frazioni de Piepasso i Serra.
# Kherwasa

Kherwasa fou un estat tributari protegit a l'agència de Malwa, Índia central.
La superfície era de 13 km² i la població de 549 habitants el 1901. Els ingressos s'estimaven el mateix any en 11.000 rúpies. El sobirà portava el títol de thakur i era un rajput rathor.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908. , article Malwa Agency
# Joan Batlle

«Joan Batlle» té aquests significats:
* Biografies:
** Joan Baptista Batlle i Martínez (Barcelona, 1876 - 1939), llibreter, bibliòfil i editor de materials per a l'estudi del folklore català
** Joan Batlle i Amell (Sitges, 1855 - 1927), pintor paisatgista, vinculat a l'Escola Luminista
** Joan Batlle i Grabulosa (Girona, 1953), rector de la Universitat de Girona entre els anys 2002 i 2005, expert en visió computeritzada i robòtica i autor de nombroses publicacions tècniques
** Joan Batlle i Planas (Torroella de Montgrí, 1911 - Buenos Aires, 1966), pintor surrealista argentí d'origen català
** Joan Batlle i Ribot, alcalde de Sitges (1865 -1868) vegeu llista d'alcaldes de Sitges
** Joan Batlle i Valls (Calella de la Costa, 1872 - Blanes, 1939), sacerdot i músic blanenc
* Arquitectura: Casa Joan Batlle, edifici modernista de Marià Tomàs i Barba a l'Hospitalet de Llobregat
# Vars

«Vars» té aquests significats:
* Vars (Alt Saona), municipi al departament de l'Alt Saona (regió de Borgonya - Franc Comtat, França)
* Vars (Alts Alps), municipi al departament dels Alts Alps (regió de Provença – Alps – Costa Blava, França)
* Vars (Charente), municipi al departament de la Charanta (regió de Nova Aquitània, França)
* Vars-sur-Roseix, municipi al departament de Corresa (regió de Nova Aquitània, França)
* Coll de Vars, port de muntanya dels Alps francesos, en el límit entre els departaments dels Alts Alps i els Alps de l'Alta Provença
# Terminus

Terminus era una antiga divinitat romana que tenia un santuari al Capitoli, dins del temple de Júpiter. La tradició diu que el seu culte va ser introduït a Roma pel rei sabí Titus Taci, igual que la majoria de divinitats agràries.
Terminus es venerava perquè era la divinitat que s'identificava amb els límits dels camps, i més endavant amb les fronteres. Essencialment era immutable. Es deia que quan es va construir el temple de Júpiter al Capitoli, les divinitats de les capelles que hi havia a l'indret escollit es van avenir a retirar-se i a cedir espai per a la construcció del santuari, excepte Terminus que s'hi negà, i els àugurs van determinar que s'inclogués el seu santuari dins del temple. però com que Terminus només es pot alçar sota el cel, van fer una obertura al sostre per a l'ús exclusiu del déu.
En honor seu se celebraven les Terminàlia, festes celebrades a la darreria de febrer. Eren festes de bon veïnatge en què s'aprofitava per revisar i santificar les fites dels camps de conreu. En aquests dies se celebraven sacrificis i un banquet, durant el qual s'entonaven himnes en honor del déu Terminus.

## Referències

* ↑ Schmitz, Leonhard. «Ter'minus». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
* ↑ Grimal, Pierre. Diccionari de mitologia grega i romana. Barcelona: edicions de 1984, 2008, p. 513. ISBN 9788496061972.
# Klokoč

* No s'ha de confondre amb Klokoč (Croàcia).
Klokoč és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1786.
# Jean Hamilius

Jean Hamilius (Ciutat de Luxemburg, 5 de febrer de 1927) és un ex atleta i expolític luxemburguès membre del Partit Democràtic. Va ocupar el càrrec ministre d'Obres públiques entre 1974 fins al 1979 dins el govern de Gaston Thorn. A més a més, Hamilius va ser membre de la Cambra de Diputats de Luxemburg entre 1969 i 1984 -excepte quan va estar com a ministre-. Va ser un dels de sis membres luxemburguesos del Parlament Europeu des de 1979 fins a 1981.

## Vida esportiva

Hamilius va córrer als Jocs Olímpics d'Estiu de 1952, a Hèlsinki, als 400 metres i 4 x 400 metres de relleu, en una competició d'atletisme més coneguda per la inclusió de l'únic medallista d'or de Luxemburg, Josy Barthel.
Ell és el fill d'Émile Hamilius (1897 - 1971), també un ex polític del Partit Democràtic i alcalde de la ciutat de Luxemburg (1946 - 1963), a més a més d'haver competit, igual que el seu fill ho fes anys més tard, als Jocs Olímpics d'Estiu de 1920.

## Honors

El 2008 va ser ascendit al rang de Cavaller de l'Orde del Mèrit del Gran Ducat de Luxemburg.

## Referències

* ↑ «Jean Hamilius» (en anglès). European Parliament MEPs. [Consulta: 10 agost 2015].
* ↑ «Athletics - Men's 400 m» (en anglès). Arxivat de l'original el 2016-03-03. [Consulta: 10 agost 2015].
* ↑ «Émile Hamilius» (en anglès). Eu.football. [Consulta: 10 agost 2015].
* ↑ «Promotion dans les ordres nationaux » : Les anciens « Olympiens » luxembourgeois à l'honneur» (en francès). sports.lu. [Consulta: 10 agost 2015].
# Joshua Tree

Joshua Tree és una concentració de població designada pel cens dels Estats Units a l'estat de Califòrnia. Segons el cens del 2000 tenia 4.207 habitants.

## Demografia

Segons el cens del 2000, Joshua Tree tenia 4.207 habitants, 1.765 habitatges, i 1.057 famílies. La densitat de població era de 265,4 habitants/km².
Dels 1.765 habitatges en un 30% hi vivien nens de menys de 18 anys, en un 38,8% hi vivien parelles casades, en un 16% dones solteres, i en un 40,1% no eren unitats familiars. En el 33,3% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,98.
Per edats la població es repartia de la següent manera: un 27,5% tenia menys de 18 anys, un 7,7% entre 18 i 24, un 26,4% entre 25 i 44, un 20,1% de 45 a 60 i un 18,3% 65 anys o més.
L'edat mediana era de 37 anys. Per cada 100 dones de 18 o més anys hi havia 88,8 homes.
La renda mediana per habitatge era de 26.535 $ i la renda mediana per família de 33.333 $. Els homes tenien una renda mediana de 27.465 $ mentre que les dones 29.375 $. La renda per capita de la població era de 13.856 $. Entorn del 18% de les famílies i el 21,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Joshua Tree». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Joshua Tree». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Timofei Kritski

Timofei Víktorovitx Kritski (en rus Тимофей Викторович Крицкий, 24 de gener de 1987) és un ciclista rus, professional des del 2008 al 2014. Sempre ha militat a l'equip Katusha, encara que alguns anys ha competit amb els seus equips filials.
En el seu palmarès destaca la victòria final al Gran Premi Guillem Tell de l'any 2008, La Côte Picarde del 2009 i els Cinc anells de Moscou del mateix any.

## Palmarès

* 2008
** 1r al Gran Premi Guillem Tell i vencedor d'una etapa
** Vencedor d'una etapa als Tres dies de Valclusa
** 1r al Boucle de l'Artois i vencedor d'una etapa
** 1r al Memorial Oleg Diatxenko
** 1r a la Mayor Cup
** Vencedor d'una etapa al Tour d'Alsàcia
* 2009
** 1r a La Côte Picarde i vencedor d'una etapa
** Vencedor d'una etapa al Tour de Bretanya
** 1r als Cinc anells de Moscou i vencedor d'una etapa
** Vencedor d'una etapa a la Mi-août en Bretagne
** Vencedor d'una etapa al Tour de l'Avenir
* 2011
** Vencedor de 2 etapes a la Volta a Bulgària
* 2014
** Vencedor d'una etapa al Gran Premi Udmúrtskaia Pravda
** Vencedor d'una etapa a la Volta al llac Qinghai
** Vencedor d'una etapa a la Volta a Costa Rica

## Referències

* ↑ «KRITSKIY Timofey». [Consulta: 26 agost 2023].
* ↑ Stokes, Shane «Katusha Team confirms its eleven new signings for 2012 season». VeloNation. VeloNation LLC, 26-10-2011 [Consulta: 12 maig 2013].
* ↑ «Lagutin and Kritsky come to The Rusvelo team». Plantilla:Ct. Russian Global Cycling Project, 24-09-2013 [Consulta: 4 novembre 2013]. Arxivat 4 de novembre 2013 a Wayback Machine.
* ↑ «Cycling Museum - Timofey KRITSKIY». [Consulta: 26 agost 2023].

## Enllaços externs

* Fitxa a sitiodeciclismo.net
# Sebastià Gomila i Llupià

Sebastià Gomila i Llupià (Barcelona, 21 de desembre de 1861 – Barcelona, 1934) és un dramaturg i periodista català. Va ser el director de l'Editorial Seguí i del diari matutí El Liberal. També va ser el fundador de El Ibérico, Las Carolinas i del setmanari Barcelona Alegre. Tingué una carrera literària molt prolífera en castellà amb obres com La huelga (1901) o Niebla (1930), encara que també s'hi troben obres en català com la comèdia Els vençuts (1903).

## Obres destacades

* Càstig de Déu (1879)
* Mas allá de lo digno (1890)
* Anarquías (1897)
* Novelitas vulgares (1900)
* La huelga (1901)
* Els vençuts (1903)
* Alma social (1905)
* El escándalo europeo (1915)
* Casadora(1916)
* Los herederos de la gran tragedia (1917)
* Niebla (1930)

## Referències

* ↑ «Sebastià Gomila i Llupià». Diccionari de la literatura catalana. Barcelona: Grup Enciclopèdia Catalana.
* ↑ «Sebastià Gomila i Llupià». Gran Enciclopèdia Catalana. Barcelona: Grup Enciclopèdia Catalana.
# Ranxeria Buena Vista

La ranxeria Buena Vista d'indis Me-Wuk de Califòrnia és una tribu reconeguda federalment dels miwok al comtat d'Amador (Califòrnia). La ranxeria Buena Vista pertany als miwok de la sierra, uns amerindis de Califòrnia.

## Govern

La tribu dirigeix negocis des de Sacramento (Califòrnia). La tribu és dirigida per un consell elegit. El president tribal actual és Rhonda Morningstar Pope.
El consell tribal inclou Dr. Roselynn Lwenya, directora de recursos mediambientals, i Arnold Samuel, conseller general. El registre tribal es basa en descendència lineal dels membres originals de la tribu; la qual cosa vol dir que no requereix un quàntum de sang mínim.
El reconeixement federal de la "ranxeria Buena Vista d'indis Me-Wuk" està sent desafiat per una demanda que s'està a l'espera de la inclusió en el Novè Circuit d'Apel·lacions en San Francisco, a Amics del Comtat d'Amador, et al. versus Ken Salazar, et al.

## Reserva

La ranxeria Buena Vista és una parcel·la de terra de 67 acres situada just als afores del CDP de Buena Vista (comtat d'Amador, Califòrnia). La terra va pertànyer antigament a la família Oliver i fou adquirida pel govern federal per a establir una ranxeria índia en 1927.

## Història

La ranxeria fou terminada unilateralment pel Congrés dels Estats Units, juntament amb 42 ranxeries més, sota la California Rancheria Act de 1958. La tribu va obtenir novament el reconeixement federal en 1985. En 1970 el president Richard Nixon declarà que la Llei de Ranxeries era un fracàs. La tribu Ranxeria Buena Vista es va unir as unes altres 16 tribus ameríndies californianes en la demanda col·lectiva Hardwick v. United States per tal de restaurar llur sobirania, i en 1987 les tribus guanyaren el plet. El 22 de desembre de 1983 la tribu Ranxeria Buena Vista va ratificar la seva constitució.

## Notes

* ↑ Pritzker 135–6
* ↑ "Tribal Office Locations." California Department of Transportation: District 10. Retrieved 29 May 2012.
* 1 2 "California Indians and Their Reservations: Miwok." Arxivat 2013-09-30 a Wayback Machine. San Diego State University Library and Information Access. 2011. Retrieved 28 May 2012.
* 1 2 "Tribal Government." Arxivat 2012-05-27 a Wayback Machine. Buena Vista Rancheria of Me-Wuk Indians. Retrieved 29 May 2012.
* ↑ http://www.sacramentopress.com/headline/76861/Protest_of_Casino_Development_at_Buena_Vista_Rancheria Arxivat 2013-02-22 a Wayback Machine.
* 1 2 "History." Arxivat 2012-06-14 a Wayback Machine. Buena Vista Rancheria of Me-Wuk Indians. Retrieved 29 May 2012.

## Referències

* Pritzker, Barry M. A Native American Encyclopedia: History, Culture, and Peoples. Oxford: Oxford University Press, 2000. ISBN 978-0-19-513877-1

## Enllaços externs

* Buena Vista Rancheria of Me-Wuk Indians
# Falvaterra

Falvaterra és un comune (municipi) de la província de Frosinone, a la regió italiana del Laci, situat a uns 100 km al sud-est de Roma i a uns 20 km al sud-est de Frosinone.
Falvaterra limita amb els següents municipis: Arce, Castro dei Volsci, Ceprano, Pastena i San Giovanni Incarico.
A 1 de gener de 2019 tenia 545 habitants.

## Referències

* ↑ ISTAT - Resident population on 1st January

## Enllaços externs

* web oficial Arxivat 2019-10-17 a Wayback Machine. (italià)
# Jean Henri Jaume Saint-Hilaire

Jean Henri Jaume Saint-Hilaire (Grasse, 29 d'octubre del 1772 - París, 1845) va a ser un naturalista i artista francès.

## Taxa

Internacionalment s'empra l'abreviatura J.St.-Hil. per a indicar-lo com a autoritat en la descripció i classificació científica d'una espècie vegetal.
* Amaryllidaceae J.St.-Hil.
* Crassulaceae J.St.-Hil.
* Lythraceae J.St.-Hil.
* Verbenaceae J.St.-Hil.

## Obres

* La flore et la pomone françaises: histoire et figure en couleur, des fleurs et des fruits de France ou naturalisés sur le sol français (Casa de l'autor, Paris, rue Furstemberg, 1828-1833)
* Traité des arbres forestiers: ou histoire et description des arbres indigènes ou naturalisés. Ouvrage précédé d'une instruction sur la culture des arbres, par M. Thouin. (Imprès Firmin Didot, Paris, 1824)
* Traité des arbrisseaux et des arbustes cultivés en France et en pleine terre (Casa de l'autor, Paris, 1825)

## Referències

* Williams, R L."Gerard and Jaume: Two neglected figures in the history of Jussiaean Classification. Parts one and two." Taxon 37(1): 2-34

## Vegeu també

* Museu Nacional d'Història Natural
# Unitat de compte

Una unitat de compte és una unitat de mesura que comptabilitza el valor de mercat d'un bé o servei. La moneda és una unitat de compte, però n'hi ha d'altres.
Les mercaderies en venda en un mercat són expressades fent servir aquesta unitat de compte, acceptada per tots els seus agents. És una manera de generalitzar i estandarditzar el valor dels diferents productes o serveis oferts i demanats al mercat. D'aquesta manera el valor és calculat pel venedor i expressat al comprador, qui pot acceptar o no l'operació.
Els títols de crèdit o de deute es denominen en unitats de compte. D'aquesta manera el valor convingut és mesurat i el mètode de càlcul del deute és definit.
La majoria de mercats tenen poques unitats de compte completament acceptades, per tal de facilitar les operacions financeres.

## Referències

* ↑ «Unitat de compte». Gran Enciclopèdia Catalana. Barcelona: Grup Enciclopèdia Catalana.
* ↑ Feliu i Montfort, Gaspar; Sudrià i Triay, Carles. «El sistema internacional de pagaments: el patró d'or». A: Introducció a la història econòmica mundia. 3a edició. València: Universitat de València — Universitat de Barcelona, 2013. ISBN 9788437092096.
# Joshua Redman

Joshua Redman (Neix l'1 de febrer de 1969) és un saxofonista de jazz Nord Americà i compositor.
El 1991, guanya el Thelonious Monk International Jazz Saxophone Competition.

## Vida i carrera

Redman neix a Berkeley, California del saxofonista de jazz Dewey Redman i de la ballarina i llibretera Renee Shedroff. Va estar exposat a molts tipus de música al Centre for World Music a Berkeley, on la seva mare estudià dances del Sud de l'Índia. Moltes de les seves primeres lliçons de música i improvisació foren gravades amb gamelan player Jody Diamond. Fou envoltat a una edat primerenca d'una gran varietat de músiques i instruments, i comença tocant el clarinet a l'edat de nou anys, després canvià en el que seria el seu instrument principal, el saxòfon tenor, un any més tard. Redman cita John Coltrane, Ornette Coleman, Cannonball Adderley, el seu pare Dewey Redman, tant com als Beatles, Aretha Franklin, els Temptations, Earth, Wind and Fire, Prince, els Police i Led Zeppelin com a influències musicals.

## Discografia
### Com a líder

(releases on Warner Bros. and after 2002 on Nonesuch Records)
* 1993: Joshua Redman
* 1993: Wish
* 1994: Moodswing
* 1995: Spirit of the Moment - Live at the Village Vanguard
* 1996: Freedom in the Groove
* 1998: Timeless Tales for Changing Times
* 2000: Beyond
* 2001: Passage of Time
* 2002: Elastic
* 2005: Momentum
* 2007: Back East
* 2009: Compass
* 2013: Walking Shadows

### Acompanyant a
#### Amb Bob Thiele Collective

* 1991: Louis Satchmo

#### Amb James Farm

* 2011: James Farm (Nonesuch Records)

#### Amb Elvin Jones

* 1992: Youngblood (Enja)

#### Amb Jonny King

* 1996: Notes from the Underground (Enja Records)

#### Amb Joe Lovano

* 1993: Tenor Legacy (Blue Note)

#### Amb Christian McBride

* 1993: Gettin' To It

#### Amb Brad Mehldau

* 2010: Highway Rider (Nonesuch)

#### Amb Paul Motian

* 1993: Paul Motian and the Electric Bebop Band (JMT)

#### Amb Dewey Redman

* 1992: Choices (Enja)
* 1992: African Venus (Evidence)

#### Amb Kurt Rosenwinkel

* 2005: Deep Song

#### Amb Ferenc Nemeth

* 2012: Triumph

## Referències

* ↑ «Competition - Past Winners and Judges». Thelonius Monk Institut de Jazz. Arxivat de l'original el 22 d’abril 2013. [Consulta: 30 juliol 2013].
* ↑ Hitchner, Earle. «Sax Man Joshua Redman Wails About Life - WSJ.com». Online.wsj.com, 19-05-2000. [Consulta: 12 maig 2013].
* ↑ «Bio». Joshua Redman. Arxivat de l'original el 8 d’agost 2013. [Consulta: 30 juliol 2013].

## Enllaços externs

* Plana web Oficial
* (New England Jazz History Database) Worcester Magazine - "Joshua Redman Launches City Jazz Fest" by Chet Williamson